Futakuchi-onna

sarong klase nin yōkai o halangkaw na linalang sa alamat kan Hapon. Saro ining babayi na may duwang nguso – an saro normal na yaon sa saiyang mukha, asin an ikaduwa yaon sa likod kan saiyang payo, tinatahuban kan buhok. Sa likod, an bungo kan babayi nabubuklad, nagkakaigwa nin ngipon, dila, asin mga nguso, na nagiging ganap na ikaduwang nguso.

Sa mitolohiya asin osipon kan Hapon, an futakuchi-onna kabali sa parehong klase nin mga istorya arog kan rokurokubi, kuchisake-onna asin yama-uba, mga babae na may sumpa o supernatural na helang na nagpapabago sainda na magin yōkai. An supernatural na naturalesa kan mga babae sa mga istoryang ini permi natatago sagkod sa huring minuto, kun an tunay na sadiri nahahayag.                                                                                                                                              

 Mga ginikanan kan ikaduwang nguso 
An ginikanan kan ikaduwang nguso kan futakuchi-onna parateng konektado sa kun gurano kadikit an kinakakan kan sarong babae. Sa kadaklan na istorya, an madali nang magin futakuchi-onna sarong agom nin sarong kuripot asin bihirang magkakan. Tanganing kontrahon ini, sarong ikaduwang ngoso an misteryosong naglataw sa likod kan payo kan babae. An ikaduwang nguso parateng nagbuburunyog nin mga bagay na nakakaanggot asin nakakatakot sa babae asin naghahagad nin kakanon. Kun dai ini pakakanon, ini pwedeng magkurahaw nin malaswang asin magcausa nin grabeng kulog sa babae. Sa kahurihurihi, an buhok kan babae nagpopoon nang maghiro na garo sarong padis nin halas, na nagtutugot sa ngoso na tabangan an sadiri sa mga pagkakan kan babae. Mantang mayo nin kakanon na minaagi sa saiyang normal na mga ngabil, an ngoso sa likod kan saiyang payo doble an pagkakan kisa sa saro pa. Sa saro pang estorya, an ekstrang nguso nabuo kan an sarong kuripot na babae aksidenteng tamaan sa payo kan palakop kan saiyang agom mantang ini nagpuputol nin kahoy, asin an lugad dai nanggad naomayan. An ibang mga istorya igwa nin babae bilang sarong ina na pinabayaan an saiyang anak-abakan na magadan sa gutom mantang pinapagdadanay an saiyang sadiring mga aki na maray an pagkakan; kun baga, an espiritu kan napabayaan na aki nag-iistar sa hawak kan madrasta o kan natatadang aking babae tanganing magbalos.

 Prototipikong istorya 
Ini an pinakabantog asin prototipo na istorya kan futakuchi-onna:

Sa sarong sadit na baryo igwa nin sarong kuripot, huli ta dai niya kayang bayadan an gastos sa pagbayad nin kakanon para sa sarong agom, nabubuhay nin solo.

Sarong aldaw nasabat niya an sarong babae na pano nin kagayunan; na an lambang tagabaryo naghahanga sa saiyang itsura. Dawa dai siya nagkakan nin ano man, tulos na kinua kan kuripot an babae bilang saiyang agom. Nin huli ta dai siya nagkakakan nin ano man, asin sarong mahigos pa man giraray na trabahador, an gurang na kuripot labi-labi an kaogmahan saiya, alagad sa ibong na lado nagpoon siyang mag-isip-isip kun tano ta padagos na nagdidikit an laog kan bugtakan nin bagas.

Sarong aldaw an lalaki nagsagin-sagin na maghale pasiring sa trabaho, alagad imbes nagdanay tanganing mag-espiya sa saiyang bagong agom. Sa saiyang takot, nahiling niya an parte kan buhok kan saiyang agom sa likod kan saiyang payo, an saiyang bungo nabanga nin mahiwas na nagpapahiling nin sarong nakanganga na nguso. Hinuba niya an saiyang buhok, na nag-abot na garo mga galamay tanganing kuanon an bagas asin ibugtak ini sa gutom na nguso. Tulos siyang nagdulag sa takot, pagkatapos nin kadikit na takot manungod sa saiyang agom na igwa nin nguso sa likod kan saiyang payo.

 Hilingon man 

 Craniopagus parasiticus asin Diprosopus – siyentipikong paliwanag
 Edward Mordrake
 Obake
 Shigeru Mizuki
 Tomie Kawakami

 Mga Reperensya 

Kategorya:Yōkai
Kategorya:Mga mitolohikong nilalang
Kategorya:Nilalang na may sobrang parte nin hawak
Kategorya:Mga alamat na linalang na babae
Kategorya:Mga artikulo na may tekstong Hapon